
Parlamentul României

                  Camera Deputaţilor
Comisia pentru sănătate                                          Comisia pentru buget, 
           și familie                                                                finanțe și bănci

       Nr.4c-10/368                                                                Nr.4c-2/866
	
	
	București,  10 octombrie 2023
                         PLx 490/2023


Către

BIROUL PERMANENT

AL

CAMEREI DEPUTAȚILOR
Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţã a Guvernului nr.55/2023 privind unele măsuri pentru implementarea proiectelor de infrastructură publică de sănătate cu finanţare din fonduri externe nerambursabile în cadrul Programului Sănătate şi din împrumuturi contractate cu instituţiile financiare internaţionale trimis Comisiei pentru sănătate și familie și Comisiei pentru buget, finanțe și bănci, pentru dezbatere pe fond, în procedură de urgență, cu adresa nr.PLx490/2023 din 12 septembrie 2023.

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

         PREŞEDINTE,                                              PREȘEDINTE,
       Dr.Nelu TĂTARU                                    Bogdan-Iulian HUȚUCĂ

RAPORT COMUN
asupra proiectului de Lege pentru aprobarea Ordonanţei de urgenţã a Guvernului nr.55/2023 privind unele măsuri pentru implementarea proiectelor de infrastructură publică de sănătate cu finanţare din fonduri externe nerambursabile în cadrul Programului Sănătate şi din împrumuturi contractate cu instituţiile financiare internaţionale
În conformitate cu prevederile art. 95 și 117 alin.(3) din Regulamentul Camerei Deputaţilor, Comisia pentru sănătate și familie și Comisia pentru buget, finanțe și bănci au fost sesizate, prin adresa nr. PLx.490 din 12 septembrie 2023, spre dezbatere pe fond, în procedură de urgență, cu proiectul de Lege pentru aprobarea Ordonanţei de urgenţă a Guvernului nr.55/2023 privind unele măsuri pentru implementarea proiectelor de infrastructură publică de sănătate cu finanţare din fonduri externe nerambursabile în cadrul Programului Sănătate şi din împrumuturi contractate cu instituţiile financiare internaţionale.

Senatul, în calitate de primă Cameră sesizată, a adoptat proiectul de lege în şedinţa din 05.09.2023, cu respectarea prevederilor articolului 76 alineatul (2) din Constituția României, republicată.
Conform prevederilor art.75 din Constituţia României, republicată şi ale art.92 alin.(9) din Regulamentul Camerei Deputaţilor, Camera  Deputaţilor este Cameră decizională. 

La întocmirea prezentului raport comun, comisiile au avut în vedere:

-  avizul favorabil al Consiliului Legislativ (nr.577/01.06.2023);

- avizul favorabil al Comisiei pentru administrație publică și amenajarea teritoriului (nr.4c-7/600/19.09.2023).

Proiectul de lege supus dezbaterii are ca obiect de reglementare stabilirea măsurilor necesare implementării proiectelor de infrastructură publică de sănătate cu finanţare din fonduri externe nerambursabile în cadrul Programului Sănătate şi din împrumuturi contractate cu Instituţiile Financiare Internaţionale,   prin crearea 
cadrului pentru metodologia şi criteriile de selecţie pentru proiectele de investiţii publice pentru care urmează a se încheia contracte de finanţare în conformitate cu regulile de finanţare stabilite prin Ghidurile Solicitantului de către Autoritatea de Management pentru Programul Operaţional Sănătate.

În conformitate cu prevederile art.62 și 64 din Regulamentul Camerei Deputaților, membrii celor două comisii au examinat proiectul de lege în ședințe separate.

Membrii Comisiei pentru sănătate și familie au dezbătut proiectul de lege în ședința din data de 9 octombrie 2023 și au hotarât, cu majoritate de voturi, aprobarea proiectului de lege în forma adoptată de Senat. La lucrările comisiei, deputații şi-au înregistrat prezenţa conform listei de prezenţă. La dezbateri a participat, în calitate de invitat, domnul Dragoș Iorga, director general în cadrul Ministerului Investițiilor și Proiectelor Europene - Programul Operațional Sănătate.
Membrii Comisiei pentru buget, finanțe și bănci au examinat proiectul de lege în ședința din data de 4 octombrie 2023 și au hotărât, cu majoritatea voturilor exprimate aprobarea proiectului de lege în forma adoptată de Senat. La lucrările comisiei, deputații şi-au înregistrat prezenţa conform listei de prezenţă. La ședința comisiei a participat, în calitate de invitat, doamna Andreea Naggar, Secretar de Stat în Ministerul Investițiilor și Proiectelor Europene.
În urma finalizării dezbaterilor și a opiniilor exprimate, deputații prezenți la lucrările celor două comisii au hotărât, cu majoritate de voturi, să transmită plenului Camerei Deputaților, prezentul raport comun, prin care se propune aprobarea proiectului Lege pentru aprobarea Ordonanţei de urgenţã a Guvernului nr.55/2023 privind unele măsuri pentru implementarea proiectelor de infrastructură publică de sănătate cu finanţare din fonduri externe nerambursabile în cadrul Programului Sănătate şi din împrumuturi contractate cu instituţiile financiare internaţionale, în forma adoptată de Senat. 


În raport cu obiectul şi conţinutul său, proiectul de lege face parte din categoria legilor ordinare.
           PREȘEDINTE,                                                     PREȘEDINTE,
         Dr.Nelu TĂTARU                                          Bogdan-Iulian HUȚUCĂ

              SECRETAR,                                                          SECRETAR,
         Liviu-Ioan BALINT                                        Iulius – Marian FIRCZAK 
               Consilier parlamentar                                                                                                      Şef serviciu,                                                                                                                                                          Livia Spînu                                                                                                             Giorgiana Ene                                                                                                                                              

                                                                                                                                                         Consilier parlamentar,                                                                                                                                             
                                                                                                                                   Elena Pantazescu

